Title: Príloha č
Author: vladimir.blaho
Last saved by: Chudá Viera
Company: Infovek

Správa zo zahraničnej pracovnej cesty- zasadnutie Výboru pre vzdelávanie Rady EÚ

1. Účastníci ZPC:
 	
PhDr. Marek Moška

Ministerstvo školstva, vedy, výskumu a športu, sekcia medzinárodnej spolupráce a európskych záležitostí, odbor európskych vzťahov, Černyševského 27, poverený riadením odboru, anglický jazyk.

2. Zahraničná pracovná cesta:

Belgicko, Brusel, 25.-26.02.2015- Council of the EU
Justus Lipsius, Rue de la Loi 175, Brussels

Zasadnutie Výboru pre vzdelávanie Rady EÚ. Cestovné náklady, pobytové náklady a iné výdavky sú financované z rozpočtu SK PRES MŠVVaŠ SR. 

3. Rámcový program pobytu:

25.02.2015  	odlet do Bruselu	
26.02.2015	zasadnutie Výboru pre vzdelávanie Rady EÚ
26.02.2015	odlet do Viedne
			
4. Stručný priebeh rokovaní:

Pred zasadnutím Výboru sa konalo prípravné stretnutie pre neformálne stretnutie ministrov zodpovedných za vzdelávanie, ktoré sa bude konať 17.3.2015 v Paríži. 
Jedná sa o spoločnú neformálnu iniciatívu FR, Komisie (COM) a predsedníctva (PRES) zameranú na mobilizáciu v oblasti vzdelávania na podporu tradičných hodnôt a zameranej proti intolerancii, radikalizmu a rasizmu, ktorá vznikla ako reakcia po teroristických udalostiach v Paríži začiatkom roka. Cieľom je šírenie  hodnôt cez vzdelávanie cez školy a univerzity.
Na stretnutí v úvode odznela informácia o iniciatíve a bol predstavený návrh deklarácie, ktorá ma byť prijatá na stretnutí ministrov. 27 členských štátov potvrdilo účasť na stretnutí v Paríži.
Na agende májového zasadnutia Rady ministrov pre vzdelávanie, mládež, kultúru a šport má byť aj „follow up“ parížskeho stretnutia. 
Následne členovia výbory prezentovali svoje stanoviská a pripomienky k návrhu deklarácie. 
Diskusia sa zamerala aj na to, či je text záväzný alebo nie. PRES uviedlo, že nakoľko sa jedná o neformálne stretnutie, deklarácia vyšle politický signál a ostane otvorená pre ďalšie PRES.
COM návrh uvítala, ktorý je dobre pripravený so správnym politickým odkazom a dobrým načasovaním (aj summit 12.2.2015 sa odvolával na vzdelávanie).

Zasadnutie Výboru pre vzdelávanie Rady EÚ (EDUC) sa konalo po štvrtý krát počas lotyšského predsedníctva v Rade EÚ (1.01.2015 – 30.06.2015). Stretnutie otvorila predsedníčka EDUC, ktorá predstavila agendu zasadnutia (informácie predsedníctva; informácie Komisie; Návrh záverov Rady o úlohe predškolského a primárneho vzdelávania pri podpore kreativity, inovácii a digitálnych zručností).
Agenda bola schválená. 

Informácie predsedníctva

V rámci toho bodu odznela informácia o stretnutí generálnych riaditeľov pre vysokoškolské vzdelávanie, ktoré sa bude konať v dňoch 12.-13.3.2015 v Rige. 
Rovnako odznela informácia o ďalšom stretnutí skupiny „Bollogna Follow-up,“ ktoré sa bude konať 24.-25.3.2015 v Rige.  

Informácie Komisie

COM informovala, že 25.2.2015 vyšla tlačová správa k Európskemu semestru.

Návrh záverov Rady o úlohe predškolského a primárneho vzdelávania pri podpore kreativity, inovácii a digitálnych zručností

Systémy vzdelávania a odbornej prípravy majú zásadnú úlohu pri rozvoji tvorivých a inovačných schopností človeka od už útleho veku. Predstavujú kľúčové faktory pri posilňovaní hospodárskej konkurencieschopnosti a zamestnateľnosti jednotlivcov. Učitelia majú pomáhať študentom získať nielen špecifické znalosti a zručnosti, ale tiež tzv. prierezové zručnosti potrebné pre kreativitu a inovácie, ako je zvedavosť a experimentovanie, využívanie predstavivosti, kritické myslenie, riešenie problémov a pod. Vzhľadom na stále rastúci význam informačných technológií v modernom svete majú vzdelávanie a odborná príprava veľkú zodpovednosť za rozvoj a zlepšovanie digitálnych kompetencií. 
Členské štáty by mali podporovať inštitúcie vzdelávania učiteľov v prispôsobovaní svojich programov novým nástrojom vzdelávania, ktoré by rozvíjali a podporovali tvorivé a inovatívne prístupy už od útleho veku. Od všetkých členských krajín sa tiež očakáva, že podniknú kroky, ktorými by zabezpečili dostatočné vybavenie škôl IKT technológiami (notebooky, tablety, interaktívne tabule a pod.), čo by prispelo k podpore a zvyšovaniu digitálnych zručností. Vo väčšej miere by sa mala podporovať spolupráca a vzájomná komunikácia medzi školami a medzi učiteľmi na národnej i európskej úrovni, napríklad prostredníctvom programu eTwinning. 
Efektívnym spôsobom by sa mali na tieto účely využívať aj európske zdroje ako je Program Erasmus + a Európsky štrukturálny a investičný fond.

Nakoľko bol dokument predmetom zasadnutia EDUC už po tretí krát, PRES predstavilo zmeny v revidovanom dokumente. Následne prebehla diskusia a členovia vyjadrovali svoje pripomienky a stanoviská. Na základe toho bol dokument znovu upravený.
PT a FR vyjadrilo výhradu preskúmania voči termínu kompetencia (digitálna).
Dokument bude predmetom procesu tichého schvaľovania. V prípade námietok sa do textu uvedú ako výhrady a bude to predmetom zasadnutia COREPER.

5. Zhrnutie:

Pred zasadnutím EDUC sa konalo prípravné stretnutie pre neformálne stretnutie ministrov zodpovedných za vzdelávanie, ktoré sa bude konať 17.3.2015 v Paríži. Bol predstavený návrh deklarácie, ktorá ma byť prijatá na stretnutí ministrov.
Na štvrtom zasadnutí EDUC sa pokračovalo v diskusii k dokumentu Návrh záverov Rady o úlohe predškolského a primárneho vzdelávania pri podpore kreativity, inovácii a digitálnych zručností, pričom členovia výboru prezentovali svoje stanoviská a pripomienky k dokumentu. Dokument bude predmetom procesu tichého schvaľovania. V prípade námietok sa do textu uvedú ako výhrady a bude to predmetom zasadnutia COREPER.

6.  Prehľad prinesenej dokumentácie a miesto jej uloženia:

Dokumenty sú k dispozícii prostredníctvom siete Extranet.

7.   Osobitne vyhodnotený očakávaný prínos ZPC:

Zahraničná pracovná cesta splnila účel v plnom rozsahu.

8.   Spôsob zverejnenia výsledkov ZPC, prenos získaných informácií:

Správa zo ZPC je k dispozícii na intranete, zaslaná na vedomie.

Správu vypracoval: PhDr. Marek Moška, PR OEV, MŠVVaŠ SR

Správu schválil: Mgr. Ivar Štaffa, GR SMSEZ, MŠVVaŠ SR	

Dátum: 02.03.2015
		     
Poznámka: Správu zo ZPC je potrebné vypracovať do 10 dní od jej ukončenia a predložiť na Sekciu medzinárodnej spolupráce a európskych záležitostí.